Да бъде възстановен плаващият басейн искат децата от Силистра
Начало България Плаващ басейн, ледена пързалка и лифт искат децата от Силистра
Плаващ басейн, ледена пързалка и лифт искат децата от Силистра
Да бъде възстановен плаващият басейн в силистренската акватория на Дунав, да бъдат изградени постоянен атракцион, ледена пързалка и лифт в града.
Това предложиха на състоялото се днес заседание на детския местен парламент децата от Силистра. Малките общински съветници предлагат да бъде възстановен плаващият басейн в силистренската акватория на Дунав, да се разшири спортният комплекс “Манежа”, да се изгради младежки комплекс към Местната комисия за борба срещу противообществените прояви на малолетните и непълнолетните.
“Парламентаристи” са деца от започналите работа в крайдунавския град летни клубове по интереси, а такъв парламент заседава за четвърта поредна година. Инициативата е в рамките на програмата на Силистренската община за работа с деца, а целта е малките граждани на Силистра да се запознаят с дейността на местната власт и да предложат свои идеи.
Предишна статияЗатворник от Русенско опитал да внесе „трева“ в затвора в Белене
Следваща статияОпасността от проливни валежи и градушки остава